PATVIRTINTA

Klaipėdos lopšelio-darželio „Žuvėdra“

direktoriaus 2021 m. sausio 22 d.

įsakymu Nr. V-23

**KLAIPĖDOS LOPŠELIS - DARŽELIS ,,ŽUVĖDRA“**

**RESPUBLIKINIO IKIMOKYKLINIO UGDYMO ĮSTAIGŲ IR ŠEIMŲ**

**VIRTUALAUS KŪRYBINIO PROJEKTO**

**„PIEŠIAM RANKOM IR PIRŠTUKAIS“,**

**SKIRTO ANKSTYVOJO AMŽIAUS VAIKAMS,**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ugdymo įstaigų ir šeimų projekto, (toliau – Projektas) ,,Piešiam rankom ir pirštukais“ nuostatai reglamentuoja projekto tikslą ir uždavinius, projekto dalyvius, projekto organizavimo tvarką, baigiamąsias nuostatas.
2. Projekto organizatoriai – ikimokyklinio ugdymo mokytojos Irena Derkintienė, Vilma Ridikė ir Jurgita Vilytė.
3. Projektą koordinuoja – direktorė Liana Žilinskienė, direktorės pavaduotoja ugdymui Vilma Razmienė.
4. Projekto trukmė: 2021 m. vasario 1 d. - 2020 m. vasario 15 d.

**II SKYRIUS**

**PROJEKTO TIKSLAS IR UŽDAVINIAI**

1. Projekto tikslas – įtraukti ankstyvojo amžiaus ugdytinius, jų šeimos narius, mokytojus į kūrybinį procesą, skatinant kūrybinį aktyvumą bei meninę saviraišką įvairiomis dailės raiškos priemonėmis ir būdais.
2. Projekto uždaviniai:
   1. Aktyvinti ankstyvojo amžiaus vaikų vaizduotę, smulkiosios motorikos lavinimąsi, pasitelkiant netradicinius kūrybinės raiškos būdus.
   2. Stiprinti patyriminės veiklos ryšį su supančiu pasauliu, sudaryti galimybę vystytis vaiko individualybei.
   3. Patirti gerų emocijų ir džiugių akimirkų, suaugusiems, kartu su vaikais, dalyvaujant kūrybos procese.
   4. Siekti bendruomenės narių nuoširdaus bendravimo ir betarpiško bendradarbiavimo, dalijantis kūrybiniais įspūdžiais.

**III SKYRIUS**

**PROJEKTO DALYVIAI**

1. Projekto dalyviai – Lietuvos ikimokyklinio ugdymo įstaigų ankstyvojo amžiaus grupių ugdytiniai ir kiti bendruomenės nariai.

**IV SKYRIUS**

**PROJEKTO ORGANIZAVIMO TVARKA**

1. Vaikai (iki 3 metų), kartu su savo šeimos nariais, grupių mokytojais įsitraukia į bendrą kūrybinį procesą: lieja, tepa, štampuoja, piešia spalvotais dažais ir pan. **tik rankytėmis**.
2. Smagios kūrybinės akimirkos fotografuojamos ir/arba filmuojamos.
3. Projekte dalyvauti pageidaujančios įstaigos ir jų nariai bus pakviesti prisijungti uždaroje Facebook grupėje; filmuotos medžiagos trukmė- iki minutės.
4. Būtina nurodyti dalyvaujančios įstaigos pavadinimą, mokytojo ir mokinio/vaiko vardą.
5. Informacija teikiama el. paštu saulezvaigzde500@gmail.com

**V SKYRIUS**

**BAIGIAMOSIOS NUOSTATOS**

1. Dalyvavimas Projekte reiškia dalyvių sutikimą, kad fotografuota medžiaga būtų naudojama (nepažeidžiant Bendrojo duomenų apsaugos reglamento nuostatų) organizatorių internetinėje svetainėje ir/ar socialino tinklo Facebook uždaroje grupėje ,,Piešiam rankom ir pirštukais“.
2. Organizatoriai pasilieka teisę koreguoti Projekto nuostatus.
3. Projekte dalyvavusiems mokytojams bus išsiųstos pažymos bei padėkos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_